Diari Oficial de la Generalitat Valenciana


Sumari del DOGV 9200, del 22-10-2021 (2021/10222)

RESOLUCIÓ de 15 d'octubre de 2021, del conseller d'Hisenda i Model Econòmic, per la qual s'amplia el termini de justificació de les subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, per a l'anualitat 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9200

Data del DOGV
:   22-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10524


Data del document
:   15-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 15 d'octubre de 2021, del conseller d'Hisenda i Model Econòmic, per la qual s'amplia el termini de justificació de les subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, per a l'anualitat 2021. [2021/10564]  
Mitjançant l'Ordre 14/2018, de 27 de desembre, de la Conselleria d'Hisenda i Model Econòmic, s'estableixen les bases reguladores per a la concessió de subvencions per a determinats projectes d'inversió empresarial que contribuïsquen a la transformació del model econòmic de la Comunitat Valenciana (DOGV 8454, 31.12.2018).  
A conseqüència de la situació d'emergència ocasionada per la Covid-19 i el seu impacte sobre l'execució dels projectes d'inversió previstos per les empreses beneficiàries, havent-se rebut propostes d'adaptació d'aquests, es fa ineludible la necessitat d'ampliar el termini de presentació de la justificació que s'estableix en la Resolució de 5 de febrer de 2019, del conseller d'Hisenda i Model Econòmic, per la qual es convoca la concessió de subvencions de caràcter pluriennal per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de la Conselleria d'Hisenda i Model Econòmic (DOGV 8484, 12.02.2019), de manera que s'establisca un termini de justificació de subvencions apropiat perquè les entitats puguen realitzar l'actuació objecte de subvenció dins del termini i en la forma adequada.  
Vista la proposta de la directora general de Model Econòmic, Finançament Autonòmic i Política Financera de data 13 d'octubre de 2021.  
  
Vist el que disposa l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar el termini de justificació de les ajudes, que s'estableix en el punt resolutiu onze, punt 6, de la Resolució de 5 de febrer de 2019, del conseller d'Hisenda i Model Econòmic; ha de presentar-se la justificació de l'execució realitzada en 2021 fins al 20 de novembre de 2021.  
  
  
Segon  
Publicar aquesta resolució en el Diari Oficial de la Generalitat Valenciana, perquè tinga eficàcia i per a coneixement general.  
  
València, 15 d'octubre de 2021.- El conseller d'Hisenda i Model Econòmic: Vicent Soler i Marco.